ddrg/super_eurlex huggingface dataset:
A Tanács irányelve

(1983. október 26.)

a tagállamok közötti közúti árufuvarozás engedélyezésével kapcsolatos bizonyos szabályok egységesítésével foglalkozó, 65/269/EGK irányelv és a tagállamok közötti közúti áruszállítás bizonyos fajtáira vonatkozó közös szabályok létrehozásáról szóló, 1962. július 23-i első tanácsi irányelv módosításáról

(83/572/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Közösségen belüli közúti költöztetési célú szállítás hatékonyabb szervezését a többoldalú engedélyeztetés bevezetése biztosítja, amely által a költöztetésekre szakosodott vállalkozások termelékenysége növekszik;

mivel az utoljára a 73/169/EGK irányelv [4] által módosított 65/269/EGK irányelv [5] egy ilyen engedélyeztetés belefoglaltatása miatt módosul;

mivel a Közösségen belüli költöztetési célú szállításra vonatkozó szabályokat egyetlen irányelvbe kellene összevonni; mivel ebből következően módosul az utoljára a 82/50/EGK irányelv [6] által módosított 1962. július 23-i első tanácsi irányelv [7],

ELFOGADTA EZT AZ IRÁNYELVET:

1. cikk

A 65/269/EGK irányelv a következőképpen módosul:

1. A 2. cikk első bekezdésében a "vagy egyéb" szövegrészt el kell hagyni.

2. A 2. cikk a következő bekezdésekkel egészül ki:

"A direkt az erre a célra szakosodott személyzettel és eszközökkel rendelkező vállalkozások által végzett, költöztetési célú szállításokhoz adott engedély a tagállamok közötti szállításra és a tagállamok területén az átmenő forgalomra érvényes.

Az ilyen szállítás nem tartozik a kvóta rendszer alá.

Ez a rendelkezés nem módosítja azokat a feltételeket, amelyek alapján a tagállamok a saját állampolgáraik felvételét teszik függővé."

3. A melléklet az ezen irányelvhez mellékelt engedélymintával egészül ki.

2. cikk

Az 1962. július 23-i első tanácsi irányelv II. mellékletének 4. pontját el kell hagyni.

3. cikk

A tagállamok legkésőbb 1984. január 1-jéig meghozzák a megfelelő intézkedéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

4. cikk

Ennek az irányelvnek a tagállamok a címzettjei.

Kelt Luxembourgban, 1983. október 26-án.

a Tanács részéről

az elnök

G. Moraitis

[1] HL C 307., 1982.11.24., 4. o.

[2] HL C 277., 1983.10.17., 161. o.

[3] HL C 90., 1983.4.5., 1. o.

[4] HL L 181., 1973.7.4., 20. o.

[5] HL 88., 1965.5.24., 1469/65. o.

[6] HL L 27., 1982.2.4., 22. o.

[7] HL 70., 1962.8.6., 2005/62. o.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------
A Bizottság negyedik irányelve

(1983. szeptember 22.)

a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv VI. mellékletének a műszaki fejlődéshez történő hozzáigazításáról

(83/496/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 83/341/EGK irányelvvel [1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 8. cikke (2) bekezdésére,

mivel a legújabb tudományos és műszaki kutatások eredményei tükrében, bizonyos feltételek mellett megengedhető a 4,4-dimetil-1,3-oxazolidin és az 1,2-dibróm-2,4-dicianobután tartósítószerként történő alkalmazása;

mivel ennek az irányelvnek a rendelkezései összhangban vannak a kozmetikaitermék-ágazat kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/768/EGK irányelv VI. mellékletének második része a következőkkel egészül ki:

"Hivatkozási szám | Anyag | Engedélyezett legnagyobb koncentráció | Korlátozások és követelmények | Felhasználási feltételek és figyelmeztetések, amelyeket a címkén fel kell tüntetni |

a | b | c | d | e |

59 | 1,2-dibróm-2,4-dicianobután | 0,1 % | Nem használható fényvédő kozmetikai termékekben | |

60 | 4,4-dimetil-1,3-oxazolidin | 0,1 % | Kizárólag használat után leöblítésre szánt termékekben | |

| | | A késztermék pH-értéke nem lehet kisebb 6-nál" | |

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1984. december 31-ig megfeleljenek.

Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1983. szeptember 22-én.

a Bizottság részéről

Karl-Heinz Narjes

a Bizottság tagja

[1] HL L 188., 1983.7.13., 15. o.

[2] HL L 262., 1976.9.27., 169. o.

--------------------------------------------------
A Tanács irányelve

(1983. május 25.)

a 77/391/EGK irányelv módosításáról és a szarvasmarha-brucellózis, -tuberkulózis és -leukózis felszámolására irányuló kiegészítő közösségi intézkedés bevezetéséről szóló 82/400/EGK irányelv módosításáról

(83/253/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 82/400/EGK tanácsi irányelv [4] különösen kiegészítő közösségi intézkedést vezetett be, amely a szarvasmarha-brucellózis, -tuberkulózis és leukózis felszámolására irányul;

mivel a költségvetési összegek elosztásának átláthatóbbá tételéhez a Közösségnek az állategészségügy területén hozott különféle intézkedéseinek valamennyi kiadását bele kell foglalni az agrárszektor kiadásainak fedezetéről szóló fejezetbe;

mivel a fenti intézkedés végrehajtásához kapcsolódó Közösségi kiadásokkal összefüggésben a megfelelő pénzügyi és monetáris szabályok és eljárások alkalmazása érdekében a legutóbb a 3509/80/EGK rendelettel [5] módosított, a közös agrárpolitika finanszírozásáról szóló, 1970. április 21-i 729/70/EGK tanácsi rendelet [6] megfelelő cikkeit és a közös mezőgazdasági strukturális politika céljaira alkalmazandó valutaárfolyamokról szóló, 1978. január 24-i 129/78/EGK tanácsi rendeletet [7] a megfelelő változásokkal alkalmazhatóvá kell tenni,

ELFOGADTA EZT AZ IRÁNYELVET:

1. cikk

A 82/400/EGK irányelv a következő 7a. cikkel egészül ki:

"7a cikk

A 129/78/EGK rendeletet és a 729/70/EGK rendelet 8. és 9. cikkét a megfelelő változtatásokkal kell alkalmazni."

2. cikk

Ennek az irányelvnek a tagállamok a címzettjei.

Kelt Brüsszelben, 1983. május 25-én.

a Tanács részéről

az elnök

I. Kiechle

[1] HL C 299., 1982.11.16., 8. o.

[2] HL C 68., 1983.3.14., 86. o.

[3] HL C 77., 1983.3.21., 3. o.

[4] HL L 173., 1982.6.19., 18. o.

[5] HL L 367., 1980.12.31., 87. o.

[6] HL L 94., 1970.4.28., 13. o.

[7] HL L 20., 1978.1.25., 16. o.

--------------------------------------------------
A Bizottság irányelve

(1983. március 8.)

a takarmánynövény-vetőmagok és az olaj- és rostnövények vetőmagjának forgalmazásáról szóló 66/401/EGK és 69/208/EGK tanácsi irányelv mellékleteinek, valamint a 78/386/EGK és a 78/388/EGK irányelv módosításáról szóló 82/287/EGK irányelv módosításáról

(83/116/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 82/287/EGK irányelvvel [1] módosított, a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre [2] és különösen annak 21a. cikkére,

mivel a tudományos és műszaki ismeretek fejlődésének figyelembevételével a 82/287/EGK irányelv módosította a 66/401/EGK és a 69/208/EGK irányelv I. és II. mellékletét, beleértve a Poa spp. magvak fajtatisztaságára vonatkozó módosításokat;

mivel 1983. január 1-jét rögzítették a fenti módosításoknak való megfeleléshez szükséges rendelkezések végrehajtásának határidejeként;

mivel az e célból a Gazdasági Együttműködési és Fejlesztési Szervezet (OECD) által megállapított, a nemzetközi kereskedelmi forgalmazásra szánt magvak fajtaminősítésére szolgáló rendszerek keretében elfogadott szabályokat a fenti szervezet jelenleg beható vizsgálatnak veti alá;

mivel meg kell várni a fenti vizsgálat eredményét;

mivel alkalmasabb időpontot kell rögzíteni a kérdéses rendelkezések végrehajtására – az idő előtti intézkedések elkerülése végett;

mivel az ebben az irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

(1) A 87/287/EGK irányelv 7. cikke (1) bekezdésének második francia bekezdésében az "1983. január 1-jéig" dátum helyébe a "legkésőbb 1984. január 1-jéig" lép.

(2) A 87/287/EGK irányelv 7. cikke (2) bekezdésében a "harmadik francia bekezdésének" szavak helyébe a "második és harmadik francia bekezdésének" szavak lépnek.

2. cikk

Ennek az irányelvnek a tagállamok a címzettjei.

Kelt Brüsszelben, 1983. március 8-án.

a Bizottság részéről

Poul Dalsager

a Bizottság tagja

[1] HL L 131., 1982.5.13., 24. o.

[2] HL L 125., 1966.7.11., 2298/66. o.

--------------------------------------------------
A Bizottság irányelve

(1983. november 15.)

a Tanács 77/99/EGK irányelvéhez képest a más élelmiszereket és csak kis százalékarányú húst vagy húskészítményt tartalmazó egyes termékek esetében kivételeket megállapító 83/201/EGK irányelv módosításáról

(83/577/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a húsipari termékek Közösségen belüli kereskedelmét érintő egészségügyi problémákról szóló, 1976. december 21-i 77/99/EGK tanácsi irányelvre [1] és különösen annak 8. cikkére,

mivel a Bizottság 83/201/EGK irányelvével [2] bizonyos kivételeket állapított meg a 77/99/EGK irányelvhez képest a más élelmiszereket és csak kis százalékarányú húst vagy húskészítményt tartalmazó egyes termékek esetében;

mivel szükségesnek tűnt további haladékot adni a tagállamoknak ahhoz, hogy nemzeti jogszabályaikba átültessék a 83/201/EGK irányelv rendelkezéseit;

mivel az ebben az irányelvben előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 83/201/EGK irányelv 6. cikkében az "1984. január 1-jéig" helyébe az "1984. június 1-jéig" szöveg lép.

2. cikk

Ennek az irányelvnek a tagállamok a címzettjei.

Kelt Brüsszelben, 1983. november 15-én.

a Bizottság részéről

Poul Dalsager

a Bizottság tagja

[1] HL L 26., 1977.1.31., 85. o.

[2] HL L 112., 1983.4.28., 28. o.

--------------------------------------------------
A Bizottság irányelve

(1984. április 25.)

a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő hatodik hozzáigazításáról

(84/449/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 79/831/EGK tanácsi irányelvvel hatodik alkalommal módosított [1], a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelvre [2] és különösen annak 19., 20. és 21. cikkére,

mivel a 79/831/EGK irányelv 3. cikkének (1) bekezdése előírja, hogy az anyagok és készítmények fizikai-kémiai tulajdonságait, mérgező képességüket és ökotoxicitását az V. mellékletben előírt módszerek szerint kell meghatározni;

mivel az 1979. szeptember 18-i 79/831/EGK irányelv 19. cikke előírja, hogy az V. melléklet a műszaki fejlődéshez történő hozzáigazítással foglalkozó bizottság hatáskörébe tartozik; mivel figyelembe kell venni különösen azon módszereket, amelyeket az illetékes nemzetközi szervezetek elismernek és ajánlanak, amennyiben ilyen ajánlások léteznek;

mivel ezen irányelv rendelkezései összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 67/548/EGK irányelv V. mellékletének szövege helyébe ezen irányelv mellékletének szövege lép.

2. cikk

A tagállamok 1985. július 1-je előtt elfogadják és kihirdetik azokat az intézkedéseket, amelyek szükségesek ahhoz, hogy ennek az irányelvnek megfeleljenek, és erről haladéktalanul tájékoztatják a Bizottságot. Ezeket a rendelkezéseket legkésőbb 1986. július 1-jétől kell alkalmazni.

3. cikk

Ennek az irányelvnek a tagállamok a címzettjei.

Kelt Brüsszelben, 1984. április 25-én.

a Bizottság részéről

Karl-Heinz narjes

a Bizottság tagja

[1] HL L 259., 1979.10.15., 10. o.

[2] HL L 196., 1967.8.16., 1. o.

--------------------------------------------------

MELLÉKLET

Lásd: A Bizottság 88/302/EGK irányelve, HL L 133., 1988.5.30, 1. o., és a Bizottság 92/69/EGK irányelve, HL L 383., 1992.12.29., 113. o.

--------------------------------------------------
A Tanács tizedik irányelve

(1984. július 31.)

a 77/388/EGK irányelvet módosító, a tagállamok forgalmi adókkal kapcsolatos jogszabályainak összehangolásáról – a hozzáadottérték-adó alkalmazása ingó materiális javak bérbeadására

(84/386/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. és 100. cikkére,

tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelvre [1],

tekintettel a Bizottság javaslatára [2],

tekintettel az Európai Parlament véleményére [3],

tekintettel a Gazdasági és Szociális Bizottság véleményére [4],

mivel az említett irányelv 4. cikkének (2) bekezdése alapján az ingó materiális javak bérbeadása hozzáadottérték-adó alá tartozó gazdasági tevékenységnek minősülhet;

mivel az említett irányelv 9. cikke (1) bekezdésének ingó materiális javak bérbeadására való alkalmazása a verseny jelentős torzulását idézheti elő, amennyiben a bérbeadó és a bérbevevő különböző tagállamban letelepedett, és az adó mértéke e tagállamokban eltérő;

mivel ezért rögzíteni kell azt, hogy a szolgáltatásnyújtás teljesítési helye azon hely, ahol a szolgáltatás igénybe vevőjének gazdasági tevékenységének székhelye, illetve olyan állandó telephelye van, amely számára a szolgáltatást igénybe veszi, vagy ennek hiányában, ahol állandó lakóhelye, illetve szokásos tartózkodási helye található;

mivel ellenőrzési okokból célszerű szigorúan alkalmazni a szállítóeszközök bérbeadása tekintetében a 9. cikk (1) bekezdését, és így a szolgáltatások teljesítési helyének a szolgáltatás nyújtója gazdasági tevékenységének székhelyét kell tekintetni,

ELFOGADTA EZT AZ IRÁNYELVET:

1. cikk

A 77/388/EGK irányelv a következőkképpen módosul:

1. A 9. cikk (2) bekezdésének d) pontját el kell hagyni;

2. A 9. cikk (2) bekezdésének e) pontja a következő francia bekezdéssel egészül ki:

"– ingó materiális javak bérbeadása, a szállítóeszközök kivételével.";

3. A 9. cikk (3) bekezdésében az "és ingó materiális javak bérbeadása esetén" szövegrész helyébe az "és szállítóeszközök bérbeadása esetén" lép.

2. cikk

(1) A tagállamok hatályba léptetik azokat az intézkedéseket, amelyek szükségesek ahhoz, hogy ennek az irányelvnek 1985. július 1-jétől kezdődő hatállyal megfeleljenek.

(2) A tagállamok tájékoztatják a Bizottságot az ezen irányelv alkalmazása érdekében elfogadott rendelkezéseikről. A Bizottság erről tájékoztatja a többi tagállamot.

3. cikk

Ennek az irányelvnek a tagállamok a címzettjei.

Kelt Brüsszelben, 1984. július 31-én.

a Tanács részéről

az elnök

J. O'Keeffe

[1] HL L 145., 1977.6.13., 1. o.

[2] HL C 116., 1979.5.9., 4. o.

[3] HL C 4., 1980.1.7., 63. o.

[4] HL C 297., 1979.11.28., 16. o.

--------------------------------------------------
A Tanács irányelve

(1984. június 19.)

a 64/432/EGK és a 72/461/EGK irányelvnek a ragadós száj- és körömfájás, illetve a sertések hólyagos betegségére vonatkozó bizonyos intézkedések tekintetében történő módosításáról

(84/336/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslataira [1],

tekintettel az Európai Parlament véleményeire [2],

mivel a legutóbb a 83/646/EGK irányelvvel [3] módosított 64/432//EGK irányelv [4] megállapítja azokat az egészségügyi feltételeket, amelyeknek a Közösségen belüli kereskedelemre szánt élő szarvasmarhának és sertésnek meg kell felelnie;

mivel a legutóbb a 83/646/EGK irányelvvel módosított, 72/461/EGK irányelv [5] megállapítja azokat az egészségügyi feltételeket, amelyeknek azon állatoknak, amelyek húsát Közösségen belüli kereskedelemre szánták, meg kell felelniük;

mivel a ragadós száj- és körömfájás leküzdésének végleges közösségi rendelkezéseinek bevezetéséig és az elfogadandó végső megoldás sérelme nélkül, szükséges, hogy a közösségi rendelkezések a 64/432/EGK irányelv 4a. és 4b. cikkében és a 72/461/EGK irányelv 13. cikkében – a hagyományos kereskedelem fenntartása érdekében – mint ideiglenes védelmi intézkedések további időszakra is érvényben maradjanak,

ELFOGADTA EZT AZ IRÁNYELVET:

1. cikk

A 64/432/EGK irányelv a következőképpen módosul:

1. A 4a. cikk első albekezdésében az "1984. június 30." időpont helyébe "1984. december 31." lép;

2. A 4b. cikk első és második albekezdésében az "1984. június 30." időpont helyébe "1984. december 31." lép.

2. cikk

A 72/461//EGK irányelv 13. cikkében az "1984. június 30." időpont helyébe "1984. december 31." lép.

3. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1984. június 30-ig megfeleljenek.

4. cikk

Ennek az irányelvnek a tagállamok a címzettjei.

Kelt Luxembourgban, 1984. június 19-én.

a Tanács részéről

az elnök

M. Rocard

[1] HL C 249., 1982.9.23., 6. o. és HL C 121., 1984.5.5., 7. o.

[2] HL C 13., 1983.1.17., 211. o. és HL C 172., 1984.7.2., 185. o.

[3] HL L 360., 1983.12.23., 44. o.

[4] HL 121., 1964.7.29., 1977/64. o.

[5] HL L 302., 1972.12.31., 24. o.

--------------------------------------------------
A Bizottság 85/298/EGK irányelve

(1985. május 22.)

a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK tanácsi irányelv mellékletének második alkalommal történő módosításáról

AZ EURÓPAI KÖZÖSSEGEK BIZOTTSÁGA,

tekintettel az Európai Gazdasági Közösséget létrehozó szerződésére,

tekintettel legutóbb a 83/131/EGK irányelvvel [1] módosított, a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelvre [2] és különösen annak 6. cikkére,

mivel a tudományos és műszaki tudás fejlődése szükségessé tesz bizonyos módosításokat a 79/117/EGK irányelv mellékletében;

mivel kívánatosnak tűnik eltörölni egyes ideiglenes, az irányelvben foglalt tilalmakra vonatkozó derogációkat, mivel mostanra kevésbé veszélyes kezelések is hozzáférhetők;

mivel valamennyi tagállam értesítette a Bizottságot arról, hogy nem vagy a továbbiakban nem kíván élni ezekkel a derogációkkal;

mivel ezen irányelv rendelkezései összhangban vannak a Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 79/117/EGK irányelv melléklete a következőképpen módosul:

1. Az A. részben, "Higanyvegyületek":

a) a 2. pontban, "Higany-klorid (kalomel)" a c) alpont szövegét el kell hagyni;

b) az 5. pontban, "Alkoxialkil- és aril-higanyvegyületek", az a) és b) alpontok szövegét el kell hagyni.

2. A B. részben "Perzisztens szerves klórvegyületek":

a) az 1. pontban, "Aldrin", az a) alpont szövege helyébe a következő szövegrész lép: Konténerben nevelt dísznövények termesztő közegének Otiorrynchus elleni kezelésére;

b) a 4. pontban, "DDT", a 2. oszlop szövegét el kell hagyni;

c) a 5. pontban, "Endrin":

aa) az a) alpont szövege helyébe a következő szövegrész lép:

"Atkaölő szerként ciklámen esetében";

bb) a b) alpont szövegét el kell hagyni.

2. cikk

A tagállamok legkésőbb 1986. január 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1985. május 22-én.

a Bizottság részéről

Frans Andriessen

alelnök

[1] HL L 91., 1983.4.9., 35. o.

[2] HL L 33., 1979.2.8., 36. o.

--------------------------------------------------
A Tanács irányelve

(1984. december 18.)

a mértékegységekre vonatkozó tagállami jogszabályok közelítéséről szóló 80/181/EGK irányelv módosításáról

(85/1/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 17. Általános Súly- és Mértékügyi Értekezlet (CGPM) a hosszmérték SI-egységének meghatározására vonatkozó határozatot nemzetközi szinten módosította; mivel közösségi szinten ezt az új meghatározást kell használni;

mivel az Egészségügyi Világszervezet 1981. május 22-i ajánlásában azt kérte, hogy a vérnyomás és az egyéb testnedvek nyomásának mérésére használt higanymilliméter a kilopascal mellett továbbra is fennmaradjon; mivel a Közösség számára ezen állásfoglalás elfogadása célszerű;

mivel a nukleáris reakciók vonatkozásában a hatáskeresztmetszetek mérésére általánosan használt egység a barn; mivel a tapasztalat szerint ez a különleges egység SI-egységgel nehezen helyettesíthető; mivel ezért e mértékegység magfizikában történő használatának engedélyezése szükséges;

mivel ezért a 80/181/EGK irányelvet [4] ennek megfelelően módosítani kell,

ELFOGADTA EZT AZ IRÁNYELVET:

1. cikk

A 80/181/EGK irányelv melléklete a következőképpen módosul:

1. Az I. fejezet 1.1. pontjában a hosszúságegység meghatározása helyébe a következő szöveg lép:

"Hosszúságegység

Egy méter annak az útnak a hossza, amelyet a fény légüres térben a másodperc 299792458-ad része alatt tesz meg.

(Tizenhetedik CGPM (1983), 1. határozat).";

2. Az I. fejezet 4. szakaszában:

a) A táblázat a következő sorokkal egészül ki:

"Mennyiség | Az egység |

neve | jele | értéke |

Vérnyomás és egyéb testnedvek nyomása | higanymilliméter | Hg mm* | 1 Hg mm = 133,322 Pa |

Hatáskeresztmetszet | barn | b | 1 b = 10–28 m2" |

b) A megjegyzés helyébe a következő szöveg lép:

"Az 1.3. pontban felsorolt előtagok és jelek a fenti egységekkel és jelekkel együtt használhatók, a higanymilliméter és annak jele kivételével. A 102a többszöröst azonban "hektár"-nak nevezzük."

3. A II. fejezetben:

a) a vérnyomás mértékegységét a táblázatból el kell hagyni;

b) a megjegyzés helyébe a következő szöveg lép:

"Az I. fejezet 1.3. pontjában felsorolt előtagok és jelek a fenti egységekkel és jelekkel együtt használhatók, a "g" jel kivételével."

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1985. július 1-jéig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1984. december 18-én.

a Tanács részéről

az elnök

J. Bruton

[1] HL C 155., 1983.6.14., 10. o.

[2] HL C 242., 1983.9.12., 101. o.

[3] HL C 341., 1983.12.19., 1. o.

[4] HL L 39., 1980.2.15., 40. o.

--------------------------------------------------